Բժեգ

Բժեգ (  — «ափ», , լատիներեն՝ Alta Ripa, սիլեզյան գերմաներեն՝ Brigg, ), քաղաք Լեհաստանի հարավարևելյան մասում՝ Սիլեզիայում, Օդրա գետի ձախ ափին, Օպոլեի վոևոդությունում, որի կազմի մեջ մտնող նույնանուն շրջանի (պովյատի) վարչական կենտրոնն է։ Զբաղեցնում է 14,7 քառակուսի կիլոմետր տարածք։ 2004 թվականի տվյալներով բնակչության թվաքանակը եղել է 38 496, 2021 թվականի դեկտեմբերի տվյալներով՝ 34.778:

Պատմություն 

Պատմական փաստաթղթերում առաջին անգամ հիշատակվել է 1234 թվականին՝ որպես ձկնորսական և առևտրական բնակավայր։ 1248 թվականին Սիլեզիայի սուքս Հենրի III-ը Բժեգին մագդեբուրգյան իրավունք է շնորհել։ 13-րդ դարի վերջերին քաղաքը պարսպապատվել է։ Մի որոշ ժամանակ Բժեգը կրել է Պարտեզ-քաղաք (Miasto Ogrodów) մականունը։ 14-րդ դարասկզբից մինչև 17-րդ դարի վերջերը գտնվել է Սրբազան հռոմեական կայսրության մեջ մտած Բոհեմիայի թագավորության կազմում, Պիաստների տոհմի մի ճյուղը հանդիսացող Բժեգի հերցոգների տիրապետության տակ (եղել է նրանց աթոռանիստ-նստավայրը), այնուհետև, սիլեզիական պատերազմի արդյունքում, դարձել է պրուսական բնակավայր։

1842 թվականին այստեղ շահագործման է հանձնվել երկաթուղային կայարանը (Վրոցլավ — Օպոլե գծի վրա)։

Երկրորդ համաշխարհային պատերազմի ավարտին՝ 1945 թվականին, Բժեգը հանձնվել է Լեհաստանին, գերմանացի բնակիչները արտաքսվել են։

Քույր քաղաքներ 

Բժեգի քույր քաղաքներն են՝
, Բերոուն
, Բուրգ ան Բրես
, Գոսլար

Բժեգի պատվավոր քաղաքացիներ 
 Կուրտ Մազուր (1996)
 Յան Միլուն (2005)
 Ռոլանդ Ռեխե (2010)
 Ստանիսլավ Գավլովսկի (2012)
 Պավել Կոզերսկի (2018)

Անվանի բժեգցիներ 
 Հենրիխ Ադոլֆի (1622—1686) — լեզվաբան, կրոնավոր
 Մեչիսլավ Դոմարադսկի (1949—1998) — հնագետ
 Կոնստանտին Կրետիուս (1814—1901) — նկարիչ

Պատկերասրահ

Ծանոթագրություններ

Գրականություն 
 Ciurlok Jerzy - O drukarzach, drukarniach i drukach śląskich; 2018, wydawca Regionalny Instytut Kultury w Katowicach, Mikołów, Katowice, isbn 978-83-952024-1-4 
 Grünhagen Colmar - Codex Diplomaticus Silesiae T. 9 Urkunden der Stadt Brieg |wydawca = Josef Max & COMP. Breslau, 1870
 Historyczne dziedzictwo Ziemi Brzeskiej. Historia lokalna na przykładzie wybranych powiatów, miast i gmin, Dom Współpracy Polsko-Niemieckiej & Powiat Brzeski, Brzeg 2005, .

Արտաքին հղումներ 

 Բժեգի պաշտոնական կայքէջը 
 Dane demograficzne
 Historia Żydów w Brzegu na portalu Wirtualny Sztetl

Լեհաստանի քաղաքներ
Լեհաստանի բնակավայրեր
Պատմական քաղաքներ